b'\n_START_ARTICLE_\nSlayers\n_START_PARAGRAPH_\nSlayers  (jap. \xe3\x82\xb9\xe3\x83\xac\xe3\x82\xa4\xe3\x83\xa4\xe3\x83\xbc\xe3\x82\xba Sureiy\xc4\x81zu) este o serie de peste 52 de romane u\xc8\x99oare, scrise de Hajime Kanzaka \xc8\x99i ilustrate de Rui Araizumi; ulterior, acestea au condus spre dezvoltarea mai multor titluri manga, cinci serii anime, trei OVA-uri \xc8\x99i cinci filme._NEWLINE_Slayers urm\xc4\x83re\xc8\x99te aventurile vr\xc4\x83jitoarei Lina Inverse \xc8\x99i a \xc3\xaenso\xc8\x9bitorilor ei prin c\xc4\x83l\xc4\x83toria lumii lor. Ei utilizeaz\xc4\x83 magie puternic\xc4\x83 \xc8\x99i s\xc4\x83bii lupt\xc3\xa2ndu-se cu vr\xc4\x83jitori, demoni care \xc3\xaencearc\xc4\x83 s\xc4\x83 distrug\xc4\x83 \xc8\x99i s\xc4\x83 domine lumea cu \xc3\xaentuneric, dar ocazional sunt \xc8\x99i g\xc4\x83\xc8\x99ti de bandi\xc8\x9bi. Seria este considerat\xc4\x83 una dintre cele mai populare anime-uri din anii \'90.\n_START_SECTION_\nConcept \xc8\x99i personaje\n_START_PARAGRAPH_\n\xc3\x8en cadrul universului din Slayers, fiin\xc8\x9ba suprem\xc4\x83 este Lordul Co\xc8\x99marurilor, creator al cel pu\xc8\x9bin patru lumi paralele. Un artefact numit Biblia Claire con\xc8\x9bine informa\xc8\x9bii conform c\xc4\x83rora Lordul are ca menire redob\xc3\xa2ndirea "formei sale reale", care poate fi ob\xc8\x9binut\xc4\x83 doar prin distrugerea lumilor \xc8\x99i revenirea la \xc3\xaensu\xc8\x99i haosul. Din motive ne\xc3\xaen\xc8\x9belese, Lordul Co\xc8\x99marurilor nu a ac\xc8\x9bionat pe baza acestei dorin\xc8\x9be, a\xc8\x99tept\xc3\xa2nd \xc3\xaen schimb revenirea la haos. Fiecare din aceste t\xc4\x83r\xc3\xa2muri prezint\xc4\x83 diver\xc8\x99i zei (shinzoku, lit. "ras\xc4\x83 divin\xc4\x83") \xc8\x99i demoni (mazoku, lit. "ras\xc4\x83 demonic\xc4\x83"), a c\xc4\x83ror lupt\xc4\x83 este etern\xc4\x83. Deznod\xc4\x83m\xc3\xa2ntul acestor lupte ar fi decisiv pentru soarta lumilor - victoria zeilor ar conduce la pace \xc3\xaen r\xc3\xa2ndul lumilor, iar cea a demonilor ar conduce la intoarcerea in Marea Haosului. _NEWLINE_Dragonul Ceiphied \xc8\x99i Shabranigdo-Ochi de Rubin sunt zeul \xc8\x99i demonul suprem al lumilor din Slayers. Cu mult timp \xc3\xaen urm\xc4\x83, r\xc4\x83zboiul lor se \xc3\xaencheiase la egalitate atunci c\xc3\xa2nd Ceiphied a reu\xc8\x99it s\xc4\x83 \xc3\xaempart\xc4\x83 trupul lui Shabranigdo \xc3\xaen \xc8\x99apte buc\xc4\x83\xc8\x9bi pentru a preveni readucerea sa la via\xc8\x9b\xc4\x83, apoi s\xc4\x83 le sigileze \xc3\xaen interiorul sufletelor umane. Pe m\xc4\x83sur\xc4\x83 ce sufletele respective sunt re\xc3\xaencarnate, fragmentele individuale ar fi fost sterse p\xc3\xa2n\xc4\x83 c\xc3\xa2nd Shabranigdo ar fi distrus complet. Cu toate acestea, Ceiphied a fost at\xc3\xa2t de extenuat din cauza acestei ac\xc8\x9biuni, \xc3\xaenc\xc3\xa2t el \xc3\xaensu\xc8\x99i s-a scufundat in Marea Haosului, l\xc4\x83s\xc3\xa2nd \xc3\xaen urm\xc4\x83 4 buc\xc4\x83\xc8\x9bi din trupul s\xc4\x83u \xc3\xaen lume. Cu un mileniu \xc3\xaenainte de evenimentele din Slayers, unul din fragmentele demonului Shabranigdo (sigilat \xc3\xaen interiorul lui Lei Magnus, un vr\xc4\x83jitor foarte puternic) a revenit la via\xc8\x9b\xc4\x83 \xc8\x99i a \xc3\xaenceput Resurrection War (\xe9\x99\x8d\xe9\xad\x94\xe6\x88\xa6\xe4\xba\x89 K\xc5\x8dma-sens\xc5\x8d, alternately "War of Demon Conquering") \xc3\xaempotriva unei p\xc4\x83r\xc8\x9bi din Ceiphied, Regele Dragonului de Ap\xc4\x83, cunoscut \xc8\x99i ca Aqualord Ragradia. \xc3\x8en cele din urm\xc4\x83, bucata din Shabranigdo c\xc8\x99tigase, \xc3\xaens\xc4\x83 Aqualord \xc3\xae\xc8\x99i folose\xc8\x99te ultimele puteri pentru a-l sigila \xc3\xaentr-un bloc magic de ghea\xc8\x9b\xc4\x83 \xc3\xaen interiorul Mun\xc8\x9bilor Kataart. Cu toate acestea, ajutoarele lui Shabranigdo sunt libere, sigil\xc3\xa2nd o parte din lume in interiorul unei bariere magice, prin care doar Mazoku pot trece._NEWLINE_Se disting patru tipuri de magie \xc3\xaen acest univers: Neagr\xc4\x83, Alb\xc4\x83, \xc8\x98amanic\xc4\x83 \xc8\x99i Sf\xc3\xa2nt\xc4\x83. Magia Neagr\xc4\x83, precum Dragon Slave, \xc3\xae\xc8\x99i primeste puterile direct de la Mazoku \xc8\x99i poate cauza daune enorme. Magia alb\xc4\x83 prezint\xc4\x83 origini obscure \xc8\x99i este folosit\xc4\x83 pentru vindecare \xc8\x99i protec\xc8\x9bie. Vr\xc4\x83jile \xc8\x99amanistice sunt orientate spre manipularea \xc8\x99i alterarea elementelor de baz\xc4\x83  (p\xc4\x83m\xc3\xa2nt, aer, foc, ap\xc4\x83 \xc8\x99i spirit), fiind folosite \xc3\xaen scop ofensiv \xc8\x99i defensiv, precum Raywing, Fireball, or Elmekia Lance. Magia Sf\xc3\xa2nt\xc4\x83 folose\xc8\x99te puterea Shinzoku, \xc3\xaens\xc4\x83 nu a putut fi manifestat\xc4\x83 dec\xc3\xa2t dup\xc4\x83 ce bariera ridicat\xc4\x83 de Mazoku a fost distrus\xc4\x83 ca urmare a distrugerii lui Phibrizzo, St\xc4\x83p\xc3\xa2nul Iadului. Un Mazoku poate fi r\xc4\x83nit de magie \xc8\x99amanic\xc4\x83, sf\xc3\xa2nt\xc4\x83 sau neagr\xc4\x83 care are ca surs\xc4\x83 de putere un alt Mazoku, cu putere mult mai mare dec\xc3\xa2t \xc8\x9binta sa. _NEWLINE_Mai presus dec\xc3\xa2t orice alt element magic sunt 2 vr\xc4\x83ji care preiau puterea Lordului Co\xc8\x99marurilor; acestea sunt Ragna Blade, capabil\xc4\x83 s\xc4\x83 reteze orice obstacol sau fiin\xc8\x9b\xc4\x83 \xc8\x99i Giga Slave, care poate ucide orice oponent, dar care poate de asemenea distruge lumea dac\xc4\x83 nu este rostit\xc4\x83 corect. Datorit\xc4\x83 faptului c\xc4\x83 \xc3\xae\xc8\x99i preiau puterea direct de la Lordul Co\xc8\x99marurilor, al\xc4\x83turi de cele 4 tipuri de magie, ar putea fi \xc3\xaenclus\xc4\x83 o a 5-a, Magia Haosului.\n_START_SECTION_\nManga\n_START_PARAGRAPH_\nIn iulie 1998, Central Park Media anuntase licen\xc8\x9bierea distribuirii seriilor manga in America de Nord.'